wickkiey/tamil-wikipedia-chunked huggingface dataset:
# கோட்டை (மும்பை வளாகம்)

**கோட்டை** ( *Fort* ) என்பது இந்தியாவின் மகாராட்டிரா மாநிலம் மும்பையில் உள்ள ஒரு வணிக மற்றும் கலை மாவட்டமாகும். மும்பை கோட்டையைச் சுற்றி பிரித்தானிய கிழக்கிந்திய நிறுவனத்தால் கட்டப்பட்ட ஜார்ஜ் கோட்டை என்ற தற்காப்பு கோட்டையிலிருந்து இந்தப் பகுதிக்கு அதன் பெயர் வந்தது.  
இப்பகுதி கிழக்கில் உள்ள கப்பல்துறைமுகத்திலிருந்து மேற்கில் ஆசாத் மைதானம் வரையிலும் வடக்கே சத்திரபதி சிவாசி தொடருந்து நிலையம் முதல் தெற்கில் கலா கோடா வரை நீண்டுள்ளது. இந்தப் பகுதி நகரின் நிதிச் சந்தைகளின் முக்கியப் பகுதியாகும். மேலும், பல பிரித்தானிய காலகட்ட கட்டமைப்புகள் இந்தப் பகுதியில் அமைந்துள்ளன.
# கோட்டை (மும்பை வளாகம்)

## வரலாறு

மகாராட்டிரா அரசு நகர்ப்புற மேம்பாட்டுத் துறையின் விதிமுறைகளின் கீழ் கோட்டைப் பகுதி பாதுகாக்கப்பட்டதாக அறிவிக்கப்பட்டது. ஒரு ஆலோசனைக் குழு இப்போது வளாகத்தில் உள்ள கட்டமைப்புகளின் மேம்பாடு, பழுது மற்றும் புதுப்பித்தல் ஆகியவற்றை மேற்பார்வையிடுகிறது. 1882 ஆம் ஆண்டில், மும்பையில் கல்வியை மேம்படுத்துவதில் பங்களிப்பு செய்த பார்சி பரோபகாரியான போமன்ஜி ஹார்மர்ஜியை கௌரவிக்க்மும் விதமாக பொது நிதியைப் பயன்படுத்தி போமன்ஜி ஹார்மர்ஜி வாடியா கடிகார கோபுரம் அமைக்கப்பட்டது. மும்பையின் கோட்டைப் பகுதி ஆங்கிலேயர்களால் உருவாக்கப்பட்ட முதல் பகுதியாகும். பின்னர், பல ஆண்டுகளாக இது இந்தியாவின் வளமான காலனித்துவ வரலாற்றின் நினைவூட்டலாக இருந்தது. இன்று அது நகரின் கலாச்சார மையத்தின் அங்கமாக உள்ளது.  
2009 மற்றும் 2010 ஆம் ஆண்டுகளில் அமெரிக்காவின் வர்த்தக பிரதிநிதி அலுவலகத்தால் போலி மென்பொருள், ஊடகம் மற்றும் பொருட்களை விற்பனை செய்ததற்காக இது ஒரு மோசமான சந்தையாக பட்டியலிடப்பட்டது.
# கோட்டை (மும்பை வளாகம்)

## இதனையும் காண்க

- நாரிமன் முனை, மும்பை
- கொலாபா, மும்பை
- பாந்த்ரா குர்லா வளாகம்
- வாசி
# போமன்ஜி ஹார்மர்ஜி வாடியா கடிகார கோபுரம்

**போமன்ஜி ஹார்மர்ஜி வாடியா கடிகார கோபுரம்** ( *Bomanjee Hormarjee Wadia Clock Tower* ) என்பது இந்தியாவின் மும்பை கோட்டையில் உள்ள ஒரு பாரம்பரிய கட்டிடமாகும். இது 1882 ஆம் ஆண்டில் பொது நிதியைப் பயன்படுத்தி நகரின் கல்விக்காக பங்களித்த பார்சி பரோபகாரரான போமன்ஜி ஹார்மர்ஜி வாடியை கௌரவிக்கும் விதமாக இது வடிவமைக்கப்பட்டது. இவர் *பாம்பே நேட்டிவ்* கல்விச் சங்கத்தின் உறுப்பினராகவும், *எல்பின்ஸ்டோன்* நிறுவனத்தின் (இப்போது *எல்பின்ஸ்டோன்* கல்லூரி ) குழுவில் உறுப்பினராகவும் இருந்தார். இவர், ஜூலை 1862 இல் இறந்தார்.  
கட்டிடத்தில் செயல்படக்கூடிய ஒரு நீரூற்று இருக்கிறது. மேலும் முகப்பில் பாரசீக கட்டிடக்கலையின் பல கூறுகள் இன்றும் உள்ளன. ஒவ்வொரு நுழைவாயிலிலும் லம்மசு மற்றும் அலங்கரிக்கப்பட்ட அகாந்தசு இலை போன்ற வடிவமைப்பு காணப்படுகின்றன. இந்த அமைப்பு மிகவும் மோசமான நிலையில் இருந்தது. மேலும் பலமுறை சேதப்படுத்தப்பட்டது (கடிகார முகப்பில் இருந்து கண்ணாடி மற்றும் கைகள் அடிக்கடி திருடப்பட்டது). ஆனால் இது 2017 இல் கலா கோடா சங்கத்தின் நிதியுதவியுடன் பாதுகாப்பு கட்டிடக் கலைஞர் விகாஸ் திலாவாரி தலைமையிலான குழுவால் மீட்டெடுக்கப்பட்டது கோபுரத்தின் மறுசீரமைப்புத் திட்டம் , கலாச்சார பாரம்பரியப் பாதுகாப்பிற்கான ஐக்கிய நாடுகள் கல்வி, அறிவியல், பண்பாட்டு நிறுவனத்தின் ஆசிய-பசிபிக் விருதுகளின் கீழ் கௌரவமான குறிப்பை வென்றது.
# கோழிக்கோடு தொடருந்து நிலையம்

**கோழிக்கோடு தொடருந்து நிலையம்** (*Kozhikode railway station*) என்பது இந்தியாவின் கேரள மாநிலத்தில் உள்ள மிகப்பெரிய மற்றும் முதன்மையான தொடருந்து நிலையங்களில் ஒன்றாகும். 2018–19 நிதியாண்டில் ₹200 கோடி (2023 இல் ₹249 கோடி அல்லது 31 மில்லியன் அமெரிக்க டாலர்கள்) வருவாய் ஈட்டியது. இது, பாலக்காடு தொடருந்து கோட்டத்தில் பயணிகள் வருவாயைப் பொறுத்தவரை மிகப்பெரியது. இந்த நிலையத்தில் நான்கு நடைமேடைகள், இரண்டு முனையங்கள், ஆறு தடங்கள் உள்ளன. முதல் நடைமேடையில் 24 பெட்டிகளும், இரண்டு மற்றும் மூன்றாவது நடைமேடைகளில் 20 பெட்டிகளும், நான்காவது நடைமேடையானது 24 பெட்டிகள் கொண்ட தொடருந்துகளுக்கு இடமளிக்கும் திறன் கொண்டது. தினசரி 25,000 பயணிகள் வருகை தரக்கூடியதாக இந்த நிலையம் உள்ளது. பலக்காடு இரயில்வே கோட்டத்தில் உள்ள ஒரே ஏ1-கிரேடு நிலையமாக இது விளங்குகிறது. இது கேரளத்தில் உள்ள முக்கிய தொடருந்து நிலையங்களில் ஒன்றாகும். இந்த நிலையத்தில் இருந்து புனே, திருவனந்தபுரம், பெங்களூர், சென்னை, புது தில்லி, மும்பை, ஐதராபாத்து, கோயம்புத்தூர், விசாகப்பட்டினம், கொல்கத்தா, மங்களுர், ஜம்மு தாவி, கோவா, எர்ணாகுளம் மற்றும் பல முக்கிய நகரங்களுக்கு தொடருந்துகள் செல்கின்றன. ஃபெரோக், ( *குறியீடு: FK* ), கல்லாய் கோழிக்கோடு தெற்கு (குறியீடு: KUL), வேல்லேயில் (குறியீடு: VLL), வெஸ்ட் ஹில் (குறியீடு: WH) ஆகியவை நகரத்தில் உள்ள மற்ற தொடருந்து நிலையங்கள் ஆகும்.  
பயணப் பொதி நுணுகிநோக்கிகள், கண்காணிப்பு ஒளிப்படமிகள், வாகன நுணுகிநோக்கிகளைக் கொண்ட ஒருங்கிணைந்த பாதுகாப்பு அமைப்பு 2012 இல் நிலையத்தில் நிறுவப்பட்டது. நிலையத்தின் 125வது ஆண்டு விழா சனவரி 2013 அன்று கொண்டாடப்பட்டது.
# கோழிக்கோடு தொடருந்து நிலையம்

## வரலாறு

கோழிக்கோடு செல்லும் இருப்புப் பாதை 1888 சனவரி, 2 அன்று போக்குவரத்துக்காக திறக்கப்பட்டது. அந்த நேரத்தில் சென்னை ரயில்வேயின் மேற்கு முனையமாக இந்த நிலையம் இருந்தது. மலபாரில் முதல் பாதை சாலியம் மற்றும் திரூர் இடையே அமைக்கப்பட்டது, இது ஒரு முக்கியமான துறைமுக நகரமாக இருந்தது. கோழிக்கோடில் புதிய வழித்தடம் அமைக்கபட்டதும், நிர்வாக மையமாக இதன் வளர்ச்சியுடன், சாலியம் நிலையத்தின் முக்கியத்துவம் குறைய காரணமாயிற்று. இதனால் அதன் இருப்புப் பாதை பின்னர் கைவிடப்பட்டது.  
1888 ஆம் ஆண்டு இரயில்வே ஊழியர்களின் சமூக வாழ்க்கைக்கான இடமாக விளங்கும் வகையில், தொடருந்து நிலையத்தை ஒட்டி ஆங்கிலேயர்களால் கட்டப்பட்ட ரயில்வே இன்ஸ்டிடியூட் என்ற பெயரிலான மனமகிழ் மன்றம் மற்றும் நீராவி என்ஜின்களில் தண்ணீரை பம்ப் செய்ய இங்கிலாந்திலிருந்து இறக்குமதி செய்யப்பட்ட வார்ப்பிரும்பினாலான இயந்திர நீரேற்றி உட்பட பல பழங்கால சாதனங்கள் இந்த நிலையத்தில் உள்ளன. நிலையத்தின் 125வது ஆண்டு விழா சனவரி 2, 2013 அன்று கொண்டாடப்பட்டது. 2018 சனவரியில் <u>"இந்தியாவின் தூய்மையான தொடருந்து நிலையம்"</u> என்ற மதிப்பைப் பெற்றது.
# கோழிக்கோடு தொடருந்து நிலையம்

## உள்கட்டமைப்பு

இந்த நிலையத்தில் நான்கு நடைமேடைகள் மற்றும் இரண்டு முனையங்கள் உள்ளன. முதல் நடைமேடையில் 24 பெட்டிகளும், மூன்றாவது நடைமேடையில் 20 பெட்டிகள் கொண்ட தொடருந்துகளையும் நான்காவது நடைமேடையில் 24 பெட்டிகளை நிறுத்தும் திறன் கொண்டது. தினசரி 25,000 பயணிகளுக்கு மேல் வந்து செல்லும் பாலக்காடு இரயில்வே கோட்டத்தில் ஏ-1 தரம் தரம் பெற்ற ஒரே நிலையமாக இது விளங்குகிறது.
# கோழிக்கோடு தொடருந்து நிலையம்

## கோழிக்கோட்டில் இருந்து புறப்படும் வண்டிகள்

| 1 | 12075/12076 | திருவனந்தபுரம் - கோழிக்கோடு ஜனசதாப்தி விரைவுவண்டி | திருவனந்தபுரம் சென்ட்ரல் | 400&nbsp;கி.மீ |
| --- | --- | --- | --- | --- |
| 2 | 06454 | கோழிக்கோடு-ஷோர்னூர் விரைவுவண்டி | ஷொறணூர் சந்திப்பு | 86&nbsp;கி.மீ |
| 3 | 06496 | கோழிக்கோடு-ஷோர்னூர் விரைவுவண்டி | ஷொறணூர் சந்திப்பு | 86&nbsp;கி.மீ |
| 4 | 06481 | கோழிக்கோடு-கண்ணூர் எக்ஸ்பிரஸ் | கண்ணூர் தொடருந்து நிலையம் | 89&nbsp;கி.மீ |
# கோழிக்கோடு தொடருந்து நிலையம்

## சேவைகள்

இந்த நிலையத்தில் இருந்து எர்ணாகுளம், திருவனந்தபுரம், சென்னை, பெங்களூர், கோயம்புத்தூர், மதுரை, புது தில்லி, மங்களூர், மும்பை, ஹைதராபாத், அகமதாபாது, கொல்கத்தா, சூரத்து , புனே, செய்ப்பூர், விசாகப்பட்டினம், ஜம்மு தாவி, கோவா போன்ற இந்தியாவின் பிற முக்கிய நகரங்களுடன் இணைக்கும் தொடருந்துகளைக் கொண்ட கேரளத்தின் முக்கிய தொடருந்து நிலையங்களில் இதுவும் ஒன்றாகும். ஃபெரோக், ( *குறியீடு: FK* ), கல்லாய் கோழிக்கோடு தெற்கு (குறியீடு: KUL), வேல்லேயில் (குறியீடு: VLL), வெஸ்ட் ஹில் (குறியீடு: WH) ஆகியவை நகரத்தில் உள்ள மற்ற தொடருந்து நிலையங்கள் ஆகும்..
# கோழிக்கோடு தொடருந்து நிலையம்

## வசதிகள்

பயணப் பொதி நுணுகிநோக்கிகள், சிசிடிவிகள், வாகன நுணுகிநோக்கிகளைக் கொண்ட ஒருங்கிணைந்த பாதுகாப்பு அமைப்பு 2012 இல் நிலையத்தில் நிறுவப்பட்டது.  
- முன்பதிவு மையம் காலை 6:00 மணி முதல் இரவு 8:00 மணி வரை திறந்திருக்கும்
- பயணிகள் ஓய்வு அறைகள் (பயணிகள் தங்கும் இட வசதி)
- கணிணி மையம்
- சிப்பம் முன்பதிவு அலுவலகம்
- ரயில்வே அஞ்சல் சேவை (RMS) அலுவலகம்
- ரயில்வே பாதுகாப்பு படை - வட்ட அலுவலகம்
- ஐ.ஆர்.டி.சி. உணவகங்கள்
- தானியங்கி பணப்பொறிகள்
- முன்பணம் செலுத்தி பயணிக்கும் தானி வாகன மையங்கள்
- முன் பணம் செலுதி வாகன நிறுதுமிடங்கள்
- நகரும் படிக்கட்டுகள் மற்றும் மின்தூக்கி அமைப்புகள்
- மாற்றுத்திறனாளிகள் மற்றும் மூத்த குடிமக்களுக்கான மின்சாரக் கார் வசதி
# கோழிக்கோடு தொடருந்து நிலையம்

## தானியங்கி பணப்பொறிகள்

தொடருந்து நிலையத்தில் பின்வரும் வங்கி பணப்பொறிகள் உள்ளன:  
- இந்தியன் வங்கி
- இந்தியன் ஓவர்சீஸ் வங்கி
- கனரா வங்கி
- பாரத ஸ்டேட் வங்கி
- பஞ்சாப் தேசிய வங்கி
# மினாங்கபாவு மொழி

**மினாங்கபாவு மொழி** (ஆங்கிலம்: *Minangkabau*; மலாய்: *Bahasa Melayu Negeri Sembilan;* ஜாவி: ; ; மினாங்கபாவு மொழி: *Baso Minangkabau* என்பது ஆஸ்திரனேசிய மொழிக் குடும்பத்தைச் சேர்ந்த ஒரு மொழியாகும்.  
இந்தோனேசியாவின் மேற்கு சுமத்திரா ரியாவு, ஜம்பியின் வடக்குப் பகுதி, பெங்குலு, வடக்கு சுமத்திரா, தெற்கு அச்சே ஆகிய இடங்களில் வாழும் மினாங்கபாவு மக்களால் இந்த மொழி பேசப்படுகிறது. தவிர இந்தோனேசியா முழுவதும் பல நகரங்களுக்கு குடிபெயர்ந்த மினாங்கபாவு மக்களாலும் பேசப்படுகிறது.  
வடக்கு சுமத்திரா மாநிலத்தின் மேற்குக் கடற்கரைப் பகுதியில் அச்சே பகுதிகளிலும் கூட இந்த மொழி பயன்படுத்தப்படுகிறது. அங்கு இந்த மொழி "அன்யூக் சமீ" என்று அழைக்கப்படுகிறது.
# மினாங்கபாவு மொழி

## பொது

மினாங்கபாவு மொழி மலேசியாவின் மலாய் மொழி போன்றது. இருப்பினும் மொழிகளுக்கு இடையிலான தொடர்புகள் வெவ்வேறு வழிகளில் வகைப்படுத்தப்படுகின்றன. சிலர் மினாங்கபாவு மொழியை மலாய் மொழியின் தொடக்க மொழியாகப் பார்க்கிறார்கள்; வேறு சிலர் மினாங்கபாவு மொழியை ஒரு தனித்துவமான மலாய் மொழியாகவும் கருதுகின்றனர்.  
பொதுவாக இலக்கண வினை வடிவங்கள் மற்றும் இலக்கண பொருள் வேறுபாடுகள் இல்லாத சில மொழிகளில் மினாங்கபாவு மொழியும் ஒன்றாக இருக்கலாம் என்றும் அறியப்படுகிறது. மினாங்கபாவு மக்களிடையே மினாங்கபாவு மொழி இன்னும் பொதுவாகப் பேசப்பட்டாலும், மேற்கு சுமத்திராவில் குறைவான முக்கியத்துவம் வாய்ந்ததாக கருதப்படுகிறது.
# ஐகுரோபிலா இலான்சியா

**ஐகுரோபிலா இலான்சியா** (தாவர வகைப்பாட்டியல் : *Hygrophila lancea, Hygrophila ringens subsp. ringens*) என்பது நீர்ச்சுள்ளி மூலிகையின் துணை இனமாகும். இத்தாவரயினத்தின் தாயகமாக பாக்கித்தான், இந்தியா, தாய்லாந்து, வியட்நாம் போன்ற பல நாடுகள் என அறிவிக்கப்பட்டுள்ளது. நீரில் மெதுவாக 25 செ. மீ. வரை வளரும் இயல்புடையதால், நீரின் பிற உயிரினங்களுக்கு இணக்கமான சூழ்நிலையை உருவாக்குகிறது. இலைகள் செம்பழுப்பு நிறமாக, முட்டை வடிவத்தில் இருக்கின்றன. தண்டின் நிறம் பச்சையும், செந்நிறமும் கலந்து இருக்கும்.
# மம்பாவ்

**மம்பாவ்** (மலாய்; ஆங்கிலம்: *Mambau*; சீனம்: 曼巴乌) என்பது மலேசியா, நெகிரி செம்பிலான், சிரம்பான் மாவட்டத்தில்; சிரம்பான் மாநகரின் புறநகர்ப் பகுதியில் உள்ள ஒரு நகரம். சிரம்பான் நகரத்திலிருந்து 15 கி.மீ. தொலைவில் உள்ளது.  
மம்பாவ் நகரம் வரலாற்றுச் சிறப்புமிக்க சிரம்பான் - போர்டிக்சன் தொடருந்து வழித்தடத்தின் போக்குவரத்து மையப் புள்ளியாக விளங்கியது. அந்த தொடருந்து வழித்தடம் மலேசியாவின் மிகப் பழைமையான தொடருந்து வழித்தடங்களில் ஒன்றாகும்.
# மம்பாவ்

## பொது

மாம்பாவ் நகரம் மலேசிய கூட்டரசு சாலை 53-இல் அமைந்துள்ளது, இந்தச் சாலை சிரம்பான் நகரத்தை போர்டிக்சன் சுற்றுலா நகரத்துடன் இணைக்கும் ஒரு நெடுஞ்சாலை ஆகும். போர்டிக்சன் நகரம் மம்பாவ் நகரத்தில் இருந்து 30 கி.மீ. தொலைவில் உள்ளது.  
அத்துடன் இந்த நகரம் லிங்கி ஆற்றின் கரையில் அமைந்துள்ளது. 15-ஆம் நூற்றாண்டில் ஒரு முக்கிய வணிகத் தளமாகவும், 18-ஆம் நூற்றாண்டில் ஈய வணிகத்திற்கான முக்கிய நிறுத்தமாகவும் பெயர் பெற்றது. தற்போது மாம்பாவ் நகரில் வசிப்பவர்களில் பெரும்பான்மையினர் சீனர்கள் ஆகும்.
# ஒலுமடு

<templatestyles src="Module:Infobox/styles.css"></templatestyles>
**ஒலுமடு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்குக் கிழக்கே சுமார் 5 கிலோமீட்டர் தூரத்தில் அமைந்துள்ளது.
# ஒலுமடு

## பாடசாலைகள்

மு/ஒலுமடு தமிழ் வித்தியாலயம்
# எம். இ. எஸ். பொறியியல் கல்லூரி

**எம்.இ.எஸ். பொறியியல் கல்லூரி** (*MES College of Engineering*) என்பது கேரளத்தின் மலப்புறத்தின் குட்டிப்புரத்தில் ஒரு தனியார் பொறியியல் கல்லூரியாகும். இது கேரளத்தின் முதல் சுயநிதி பொறியியல் கல்லூரி. இந்தக் கல்லூரி வளாகமானது பாரதப்புழா ஆற்றங்கரையில் ஒரு மைலுக்கும் (1.6 கி.மீ.) மேலாக விரிந்திருக்கின்றது. இது சிறுபான்மையினர் கல்வி நிறுவனமாக 1994 இல் நிறுவப்பட்டது.  
இந்தக் கல்லூரியில் அனைத்துப் பின்னணியில் இருந்தும் மாணவர்கள் சேர்கின்றனர். கல்வியில் ஏழ்மையான சமூகங்கள் மீது சிறப்பு கவனம் செலுத்தப்படுகிறது. உருவாக்க செயல் கூடம், எம்.இ.எஸ் புதுப்புனைவு மையம், சமூக மேம்பாட்டு மையம் ஆகியவை இந்த நிறுவனத்தின் வளாகத்திற்கு வெளியே உள்ள முக்கிய வசதிகள் ஆகும். கல்லூரி தற்போது இளநிலை கட்டடக்கலை உட்பட எட்டு இளநிலை பாடத் திட்டங்களை வழங்குகிறது, அத்துடன் முதுநிலை பொறியியலில், முதுகலை கணினி பயன்பாடுகள், முதுகலை வணிக நிர்வாகம் மற்றும் முதுகலை கட்டிடக்கலை ஆகியவற்றில் பத்து முதுநிலை பாடத் திட்டங்களை வழங்குகிறது.
# எம். இ. எஸ். பொறியியல் கல்லூரி

## வரலாறு

இக்கல்லூரி 1994 ஆம் ஆண்டு பாரதப்புழா ஆற்றின் கரையில் நிறுவப்பட்டது. 1998ல் அப்போதைய முதல்வர் ஈ. கே. நாயனார் அவர்களால் திறந்து வைக்கப்பட்டது. இந்த கல்லூரி ஏ.பி.ஜே. அப்துல் கலாம் தொழில்நுட்ப பல்கலைக்கழகத்துடன் இணைவுபெற்றது. முசுலீம் சிறுபான்மை அந்தஸ்து கொண்ட மாநிலத்தில் முதல் சுயநிதி பொறியியல் கல்லூரி இதுவாகும்.  
கல்லூரியானது கணினி அறிவியல் முதன்மையான ஒன்றாக இருக்கும் செயற்கை நுண்ணறிவு மற்றும் இயந்திர கற்றல் என்ற புதிய துறைக்கான சேர்க்கை விண்ணப்பங்களை 2020 ஆம் ஆண்டில் ஏற்கத் தொடங்கியது.
# எம். இ. எஸ். பொறியியல் கல்லூரி

## நிருவாகம்

கல்லூரி நிர்வாகம், ஒன்றிய மற்றும் மாநில அரசுகள் மற்றும் தொழில்துறைப் பிரதிநிதிகளைக் கொண்ட ஒரு நிர்வாகக் குழுவால் நடத்தப்படுகிறது. மேலும் இது அகில இந்திய தொழில்நுட்பக் கல்வி குழுவின் விதிகளுக்கு உட்பட்டு நிர்வகிக்கப்படுகிறது.
# எம். இ. எஸ். பொறியியல் கல்லூரி

## நிருவாகம்

### நிர்வாகக் குழுக்கள்

கல்லூரியின் விவகாரங்களானது நிர்வாகக் குழு, ஆளும் குழு, கல்வி ஆலோசனைக் குழு ஆகியவற்றால் வழிநடத்தப்படுகின்றது. இந்தக் குழுக்கள் சிறந்த கல்வியாளர்கள், தொழிலதிபர்கள் போன்றவர்களைக் கொண்டது. இந்த குழு தொடர்ந்து கூடி செயல்பாடுகளை கண்காணித்து, வளர்ச்சி தொடர்வதை உறுதி செய்ய உரிய நடவடிக்கை எடுக்கிறது.
# எம். இ. எஸ். பொறியியல் கல்லூரி

## கல்வியாளர்கள்

இலையுதிர் கால பருவமுறை (செமஸ்டர்) விடுதலை தினத்திற்கு முன் தொடங்கி திசம்பர் நடுப்பகுதியில் முடிவடைகிறது, அதே நேரத்தில் வசந்த கால பருவமுறை சனவரி தொடக்கத்தில் தொடங்கி மே மாத இறுதியில் முடிவடைகிறது. தற்போது, கல்லூரி எட்டு இளநிலை மற்றும் ஆறு முதுநிலை படிப்புகளை வழங்குகிறது.
# எம். இ. எஸ். பொறியியல் கல்லூரி

## கல்வியாளர்கள்

### இளநிலை துறைகள்

- இயந்திர பொறியியல் (ME)
- கட்டிடக்கலை (B.Arch.)
- செயற்கை நுண்ணறிவு (ம) இயந்திர கற்றல் (AI)
- குடிமைப் பொறியியில் (CE)
- கணினி அறிவியல் (ம) பொறியியல் (CSE)
- மின் (ம) மின்னணு பொறியியில் (EEE)
- மின்னணு (ம) தொடர்பியல் பொறியியில் (ECE)
- தகவல் தொழில்நுட்பம் (IT)
# எம். இ. எஸ். பொறியியல் கல்லூரி

## கல்வியாளர்கள்

### அறிவியல் துறைகள்

- வேதியியல் துறை
- கணிதத் துறை
- இயற்பியல் துறை
# எம். இ. எஸ். பொறியியல் கல்லூரி

## கல்வியாளர்கள்

### முதுகலை துறைகள்

- கணினி பயன்பாடு (MCA)
- கணினி அறிவியல் பொறியியல் (MCS)
- கருவி மற்றும் கட்டுப்பாடு (MIC)
- தகவல் தொடர்பு பொறியியல் மற்றும் சமிக்ஞை செயலாக்கம் (MCSP)
- கட்டுமானப் பொறியியல் மற்றும் மேலாண்மை (MCM)
- நிலையான கட்டிடக்கலை
# கோடகசாலை

**கோடகசாலை** (தாவர வகைப்பாட்டியல்: *Justicia procumbens, யசுடிசியா புரோகம்பென்சு*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1826 ஆம் ஆண்டு வெளிவந்துள்ளது. சாவகத்தீவு அகணிய உயிரி|அகணிய தாவரமாக இவ்வினம் உள்ளது. கோடகசாலை, மூலிகையாக பல நாடுகளின் பாரம்பரிய மருத்துவத்தில் பயனாகிறது.
இந்தச் செடியின் இலைகளால் பூச்சிகள் கொட்டிய நஞ்சு, கடி, எலும்பு முறிவு, வெட்டுக்காயம், இரத்தம் கொட்டுதல் ஆகியவன குணமாகும்.
# சுரேந்தர் பால் ரதவால்

**சுரேந்தர் பால் ரதவால்** (*Surender Pal Ratawal*) (பிறப்பு 2 அக்டோபர் 1948) ஒரு இந்திய அரசியல்வாதியும் தில்லியைச் சேர்ந்த பாரதிய ஜனதா கட்சியின் தலைவரும் ஆவார். இவர் 1993, 2003 மற்றும் 2008 ஆம் ஆண்டுகளில் கரோல் பாக் சட்டமன்றத் தொகுதியில் இருந்து தில்லி சட்டமன்றத்திற்கு மூன்று முறை தேர்ந்தெடுக்கப்பட்டார். இவர் 1993 முதல் 1998 வரை டெல்லி அரசாங்கத்தில் சமூக நலத்துறை அமைச்சராகவும், சுற்றுலாத்துறை அமைச்சராகவும் பணியாற்றினார் 1998 இந்திய பொதுத் தேர்தலில் டெல்லியில் தோல்வியடைந்த தேசிய ஜனநாயகக் கூட்டணி வேட்பாளர் இவர் மட்டுமேயாவார்.
# இந்தோர்-1 சட்டமன்றத் தொகுதி

**இந்தோர்-1 சட்டமன்றத் தொகுதி** (*Indore-1 Assembly constituency*), மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளில் ஒன்றாகும்.
# இந்தோர்-1 சட்டமன்றத் தொகுதி

## கண்ணோட்டம்

இந்தோர்-1 சட்டமன்றத் தொகுதி என்பது இந்தூர் மாவட்டத்தில் அமைந்துள்ள 9 சட்டமன்றத் தொகுதிகளில் ஒன்றாகும். இது இந்தோர் மக்களவைத் தொகுதிக்கு உட்பட்டது.
# இந்தோர்-1 சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1957 | பாபுலால் படோடி | இந்திய தேசிய காங்கிரசு |  |
| 1962 |  |  |  |
| 1967 | ஆரிப் பெய்க் | சம்யுக்தா சோசலிச கட்சி |  |
| 1972 | மகேசி ஜோசி | இந்திய தேசிய காங்கிரசு |  |
| 1977 | ஓம் பிரகாஷ் ராவல் | ஜனதா கட்சி |  |
| 1980 | சந்திர சேகர் வியாசு | இதேகா (இ) |  |
| 1980 | சத்தியநாராயணன் சட்டன் | பாரதிய ஜனதா கட்சி |  |
| 1985 | லலித் ஜெயின் | இந்திய தேசிய காங்கிரசு |  |
| 1990 |  |  |  |
| 1993 | லால்சந்த் முரளிதர் மிட்டல் | பாரதிய ஜனதா கட்சி |  |
| 1998 | ராம்லால் யாதவ் | இந்திய தேசிய காங்கிரசு |  |
| 2003 | உஷா தாக்கூர் | பாரதிய ஜனதா கட்சி |  |
| 2008 | சுதர்சன் குப்தா |  |  |
| 2013 |  |  |  |
| 2018 | சஞ்சய் சுக்லா | இந்திய தேசிய காங்கிரசு |  |
| 2023 | கைலாஷ் விஜய்வர்கியா | பாரதிய ஜனதா கட்சி | } |
இடைத்தேர்தல்
# இந்தோர்-1 சட்டமன்றத் தொகுதி

## மேலும் பார்க்கவும்

- இந்தூர்
# அங்காள பரமேசுவரி

**அங்காள பரமேசுவரி** **அம்மன்** (Angala Parameshvari Amman) இந்து தெய்வமான பார்வதியின் ஓர் அம்சமாகும். தமிழகமெங்கும் இத்தெய்வம் அங்காளம்மன், அங்காள தேவி, அங்காள ஈசுவரி, பெரியாயி, பூங்காவனத்தம்மன், பெரியாண்டிச்சி தாண்டேசுவரி, பேச்சியாயி என்று பல பெயர்களில் மக்களால் வணங்கப்பட்டு வருகிறார். அங்காளம்மன் முதன்மையாக தென்னிந்தியாவின் கிராமங்களில் *காவல் தெய்வமாக* வழிபடப்படுகிறது. இவர் பெரும்பாலும் சப்தகன்னியரில் ஒருவரின் அம்சமாகக் கருதப்படுகிறாள்.
# அங்காள பரமேசுவரி

## புராணம்

அங்காளம்மன் பார்வதி தேவியின் ஒரு அம்சமாகும். தாய் தேவியின் இந்த வழிபாடு தென்னிந்தியாவில் மிகவும் பிரபலமாக வழிபடப்படுகிறது. அங்காள அம்மன் என்பது சக்தி தேவியின் உக்கிரமான வடிவமாக கருதப்படுகிறது. அங்காளம்மன் பல கிராமங்களில் காவல் தெய்வமாகவும் வணங்கப்பட்டு வருகிறது.  
சிவபெருமான் பிரம்மாவின் ஐந்தாவது தலையை வெட்டிய பிறகு அவரைப் பின்தொடர்ந்து வந்த கபாலனை அழிப்பதற்காக பார்வதி தேவி அங்காள அம்மன் அவதாரம் எடுத்ததாகக் கூறப்படுகிறது.  
பிரம்மா தன்னுடைய படைப்பின் மீது கர்வம் கொண்டு பூமியில் உயிர்கள் படும் துன்பத்தைப் பற்றி மனம் வருந்தாமால் இருந்ததற்காக சிவன் பைரவ அவதாரம் எடுத்து பிரம்மாவின் ஐந்தாவது தலையை வெட்டினார் என்று புராணம் கூறுகிறது.  
ஆனால் விரைவில் சிவன் மனம் வருந்தினார். பாவத்தைப் போக்க, பிரம்மா சிவனிடம் அலைந்து திரிந்த சந்நியாசியாக மண்டை ஓட்டில் உணவு பிச்சை எடுக்குமாறு கூறினார்.  
அங்காளம்மன் கதைப்படி ஐந்தாவது தலை சிவனைப் பின்தொடரத் தொடங்கியது. சிவன் பிச்சையெடுத்துப் பெற்ற உணவையெல்லாம் உண்ணத் தொடங்கியது.  
பார்வதி தேவி பிரம்மாவின் ஐந்தாவது தலைக்கு முற்றுப்புள்ளி வைக்க முடிவு செய்தார். விஷ்ணுவின் ஆலோசனையின் பேரில், அங்கிகுல தீர்த்தத்திற்கு அருகில் உள்ள தாண்டகாருண்யம் தீர்த்தத்தில் சிவனுக்கு உணவு தயாரித்தார். சிவன் உணவு உண்ண வந்தார். பார்வதி தேவி வேண்டுமென்றே அந்த இடத்தைச் சுற்றி உணவை சிதறச் செய்தார், ஐந்தாவது தலை சிவனின் கையை விட்டு உணவைச் சாப்பிட கீழே வந்தது. பார்வதி தேவி இந்த வாய்ப்பை பயன்படுத்திக் கொண்டு அங்காளம்மனின் உக்கிரமான வடிவத்தை எடுத்து தனது வலது காலைப் பயன்படுத்தி அந்த தலையை மிதித்து அழித்தார்.  
தமிழ்நாட்டின் விழுப்புரம் மாவட்டம் செஞ்சி தாலுகாவில் உள்ள மேல்மலையனூரில் அங்காளம்மனுக்கு மிகவும் பிரசித்தி பெற்ற சிறீ அங்காள பரமேசுவரி கோவில் அமைந்துள்ளது.
# அங்காள பரமேசுவரி

## புராணம் 2

பிராந்திய நாட்டுப்புற நம்பிக்கையின்படி வல்லாள கண்டன் எனும் அரக்கன் சிவபெருமானை நோக்கி கடும் தவம் புரிந்தான். இந்திரன் வருணன் போன்ற தேவர்கள் வல்லாள கண்டனுக்கு எந்த வரத்தையும் அளிக்கவேண்டாம் என்று சிவனை வேண்டினர். ஆனாலும் வல்லாள கண்டனின் தவத்தை மெச்சி சிவன் அவனுக்கு இரு வரங்களை அளித்தார். அந்த வரங்களைக் கொண்டு முனிவர்களையும், தேவர்களையும் அரக்கன் துன்புறுத்தினான். இவன் கொடுமையைத் தாங்காத முனிவர்கள் பார்வதியிடம் முறையிட்டனர். சிவன் அரக்கனைக் கொல்ல பார்வதிக்கு வரமளித்தார். இதன் பிறகு தேவி அங்காளம்மன் என்ற உருவமெடுத்து அசுரனை வதம் செய்ய வந்தாள். அசுரன் தேவிக்கு அஞ்சி சுடுகாட்டில் தஞ்சமடைந்தான். தேவியின்ன் கோபத்தில் இருந்து தப்பிக்க ஒரு பிணத்தினுள் புகுந்துகொண்டான். ஆனாலும் அந்த அசுரனை தேவி வதம் செய்தாள். பின்னர் அவனின் எலும்புகளை இடுப்பில் கட்டிக் கொண்டு ஆனந்த தாண்டவம் ஆடினாள்.
# அங்காள பரமேசுவரி

## கோயில்கள்

- ஸ்ரீ அங்காள ஈஸ்வரி கோவில், முன்னிலைக் கோட்டை, திண்டுக்கல் மாவட்டம்.
- ஸ்ரீ அங்காளபரமேஸ்வரி அம்மன் கோயில், பருத்திப்பள்ளி, நாமக்கல்.
- அருள்மிகு குருநாதன்-அங்காளபரமேஸ்வரி கோவில், தெப்பம் தெற்கு ரதவீதி, விருதுநகர்.
- அங்காள ஈஸ்வரி முனீஸ்வரர் ஆலயம், அண்ணா நகர், விளார் சாலை, தஞ்சாவூர்.
- அங்காள பரமேஸ்வரி கோவில், வைசியாள்வீதி, கோயமுத்தூர்.
- அங்காளபரமேஸ்வரி அம்மன்கோவில் குருவராஜப்பேட்டை, அரக்கோணம்.
- அங்காளம்மன் திருக்கோவில், குமாரபாளையம், சத்தியமங்கலம்.
- அங்காளபரமேசுவரி அம்மன் கோயில், மேல்மலையனூர், விழுப்புரம் மாவட்டம்.
- அங்காளபரமேசுவரி அம்மன் கோயில், காங்கேயன்குப்பம், கடலூர் மாவட்டம்.
- அங்காள ஈஸ்வரி முனீஸ்வரர் ஆலயம், அண்ணா நகர், விளார் சாலை, தஞ்சாவூர்.
- அங்காளபரமேசுவரி அம்மன் கோயில், புட்லூர், திருவள்ளூர் மாவட்டம்.
- அங்காளபரமேசுவரி அம்மன் கோயில், சூளை, சென்னை.
- அங்காளபரமேசுவரி அம்மன் கோயில், ராயபுரம் கல்மண்டபம், சென்னை.
- அங்காளபரமேசுவரி அம்மன் கோயில், சென்ட்ரல், சென்னை.
- அருள்மிகு அங்காளபரமேசுவரி அன்னபூரணி திருக்கோயில், சி.பி.ரோடு, பழைய வண்ணாரப்பேட்டை, சென்னை.
- அங்காளபரமேசுவரி அம்மன் கோயில், பரங்கிபேட்டை, கடலூர் மாவட்டம்.
- அங்காளபரமேசுவரி அம்மன் கோயில், முத்தனாம் பாளையம், திருப்பூர் மாவட்டம்.
- அங்காளபரமேசுவரி அம்மன் கோயில், காட்டுமன்னார்கோயில், கடலூர் மாவட்டம்.
- அங்காளபரமேசுவரி அம்மன் கோயில், சூரக்குழி, ஆண்டிமடம் அருகே, அரியலூர் மாவட்டம்.
- அங்காளபரமேசுவரி அம்மன் கோயில், கோடாலிகருப்பூர், கும்பகோணம், தஞ்சை மாவட்டம்.
- அங்காளபரமேசுவரி அம்மன் கோயில், வானாதிராஜபுரம், கடலூர் மாவட்டம்.
- அங்காளபரமேசுவரி அம்மன் கோயில், துறையூர், திருச்சி மாவட்டம்.
- அங்காளபரமேசுவரி அம்மன் கோயில், திருப்பனிபேட்டை, திருவிடைமருதூர், தஞ்சை மாவட்டம்.
- அங்காளபரமேசுவரி அம்மன் கோயில், கோட்டூர், திருவாரூர் மாவட்டம்.
- அங்காளபரமேசுவரி அம்மன் கோயில், கூவத்தூர், காஞ்சிபுரம் மாவட்டம்.
- அங்காளபரமேசுவரி அம்மன் கோயில், வேளுக்குடி, திருவாரூர், தஞ்சை மாவட்டம்.
- அங்காளபரமேசுவரி அம்மன் கோயில், அச்சுதம்பேட்டை, திருவாரூர், தஞ்சை மாவட்டம்.
- அங்காளபரமேசுவரி ஆலயம், கொல்லுமாங்குடி, திருவாரூர் மாவட்டம்.
- அங்காளபரமேஸ்வரி ஆலயம், மயிலாடுதுறை, மயிலாடுதுறை மாவட்டம்.
- அங்காளபரமேஸ்வரி ஆலயம், குருவராஜப்பேட்டை, இராணிப்பேட்டை மாவட்டம்.
- அங்காளபரமேஸ்வரி ஆலயம், தேவபாண்டலம், சங்கரபுராம் வட்டம் கள்ளக்குறிச்சி மாவட்டம்.
- ஸ்ரீ அங்காள பரமேஸ்வரி ஆலயம், அப்பாசாமி தெரு, மேற்கு மாம்பலம், சென்னை.
- ஸ்ரீ அருள்மிகு அங்காளம்மன் ஆலயம், மேல்மங்கலம், பெரியகுளம் வட்டம், தேனி மாவட்டம்.
- ஸ்ரீ அருள்மிகு அங்காள பரமேஸ்வரி ஆலயம், சாலியமங்கலம், தஞ்சாவூர் மாவட்டம்.
- அருள்மிகு அங்காளம்மன் திருக்கோவில், திருப்பூர் மாவட்டம், காங்கயம் வட்டம், மடவிளாகம்.
# அங்காள பரமேசுவரி

## பிற நாடுகளில் உள்ள கோயில்கள்

- அங்காளபரமேசுவரி அம்மன் கோயில், கோலா செலங்கோர், மலேசியா.
# அங்காள பரமேசுவரி

## மேலும் பார்க்க

- இசக்கி அம்மன்
- சப்தகன்னியர்
- சீத்தலா தேவி
- சுடலை மாடன்
# கு. புவனேசுவரி

**குருமூர்த்தி புவனேசுவரி** (*G. Bhuvaneswari*)(பிறப்பு 1965) ஓர் இந்திய மின் பொறியாளர் ஆவார். இவருடைய ஆராய்ச்சி ஆற்றல் மின்னணுவியல், மின்சார ஆற்றல் மாற்றம் மற்றும் மின்சார இயந்திரங்கள் ஆகியவற்றை உள்ளடக்கியுள்ளது. இவர் மகேந்திரா பல்கலைக்கழகத்தில் பேராசிரியராக உள்ளார்.
# கு. புவனேசுவரி

## கல்வியும் பணியும்

புவனேசுவரி தென்னிந்தியாவைச் சேர்ந்தவர் ஆவார். இவர் ஓர் ஏழைக் குடும்பத்தில் பிறந்த ஐந்து குழந்தைகளில் இளையவர். அண்ணா பல்கலைக்கழகத்தின் பொறியியல் கல்லூரியில் (கிண்டி வளாகம்) 1985-இல் பொறியியல் பட்டம் பெற்றார். முதுநிலைப் படிப்பிற்காக இந்தியத் தொழில்நுட்பக் கழகம், சென்னையில் சேர்ந்து, 1988-இல் முதுநிலைப் பட்டம் பெற்று, முனைவர் பட்ட ஆராய்ச்சியையும் 1992-இல் முடித்தார்.  
புவனேசுவரி அண்ணா பல்கலைக்கழகத்தில் விரிவுரையாளராகப் பணியில் சேர்ந்தார். பின்னர் 1993 முதல் 1997 வரை அமெரிக்காவில் சிகாகோவில் உள்ள காமன்வெல்த் எடிசனில் பணியாற்றினார். இந்தியா திரும்பிய இவர் தில்லி இந்தியத் தொழில்நுட்பக் கழகத்தில் 1997 முதல் 2021 வரை பேராசிரியராகப் பணியாற்றினார். 2021-இல், இவர் மகேந்திரா பல்கலைக்கழகத்தில் பணியில் சேர்ந்தார்.
# கு. புவனேசுவரி

## அங்கீகாரம்

புவனேசுவரி இந்தியத் தேசிய பொறியியல் அகாதமியின் உறுப்பினராக உள்ளார். 2017ஆம் ஆண்டு "மேம்படுத்தப்பட்ட சக்தி தர மாற்றிகளை வடிவமைத்து மேம்படுத்தியதற்கான பங்களிப்புகளுக்காக" இவர் இந்திய மின்னணு மின்னியல் கழகத்தின் உறுப்பினராகச் சேர்ந்தார். மேலும் இந்த சமூகத்தின் வாண்டா ரெடர் முன்னோடி சக்தி விருதினை 2018 பெற்ற இருவரில் இவரும் ஒருவர்.  
புவனேசுவரி 2022ஆம் ஆண்டில் ஐக்கிய நாடுகள் தேசிய பொறியியல் அகாதமி பன்னாட்டு உறுப்பினராகத் தேர்ந்தெடுக்கப்பட்டார். "மின் தரத்தை மேம்படுத்துவதற்கான ஆற்றல் மாற்றிகளை மேம்படுத்துவதற்கான பங்களிப்புகளுக்காகவும், மேம்பட்ட தொழில்நுட்பங்களைக் கல்விக்காகப் பயன்படுத்துவதில் தலைமை வகித்ததற்காகவும்" இவர் இந்த பெருமையினைப் பெற்றார்.
# எடையூர் (கேரளம்)

**எடையூர்** (*Edayoor*) என்பது இந்தியாவின், கேரளத்தின், மாலப்புறம் மாவட்டத்தில் உள்ள ஒரு சிற்றூர் ஆகும்.
# எடையூர் (கேரளம்)

## நிலவியல்

எடையூர் இந்திய மாநிலமான கேரள மாநிலத்தின் மலப்புரம் மாவட்டத்தில் உள்ள குட்டிப்புரம் ஊராட்சி ஒன்றியத்தில் அமைந்துள்ளது. இது வட கேரளப் பிராந்தியத்தைச் சேர்ந்தது. இந்த ஊர் மாவட்டத் தலைமையகமான மலப்புறத்திலிருந்து 17 கி.மீ. தெற்கே அமைந்துள்ளது.  
இதன் அருகில் உள்ள ஊர்களாக இரிம்பிளாயம் (8 கி.மீ.), மூர்க்கநாடு (8 கி.மீ.), ஆதவநாடு (8 கி.மீ.), மரக்கரை (9 கி.மீ.), புழக்கத்திரி (11 கி.மீ.) ஆகியவை உள்ளன. எடையூரின் வடக்கே மங்கடா ஊராட்சி ஒன்றியமும், கிழக்கே பட்டாம்பி ஊராட்சி ஒன்றியமும், வடக்கே வெங்கரா ஊராட்சி ஒன்றியமும், தெற்கே திரிதாலா ஊராட்சி ஒன்றியமும் சூழ்ந்துள்ளன.  
இதன் அருகில் உள்ள நகரங்களாக மலப்புறம், பெரிந்தல்மண்ணை, திரூர், பொன்னானி ஆகியவை உள்ளன.
# எடையூர் (கேரளம்)

## மக்கள்தொகையியல்

இந்திய மக்கள் தொலை கணக்கெடுப்பின் படி, எடையூரின் மக்கள் தொகை 30,462 ஆகும். இதில் ஆண்கள் 14,702 பேரும், பெண்கள் 15,760 பேரும் உள்ளனர்.
# எடையூர் (கேரளம்)

## போக்குவரத்து

எடையூர் கிராமம் குட்டிப்புரம் நகரம் வழியாக பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. இச்சாலை வடக்கு பகுதியில் கோவா மற்றும் மும்பையுடன் இணைகிறது. தெற்கு பகுதியில் கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரத்தில் உள்ளது.
# எடையூர் (கேரளம்)

## குறிப்பிடத்தக்கவர்கள்

- அகமது குட்டி, சர்வதேச அளவில் அங்கீகரிக்கப்பட்ட இஸ்லாமிய அறிஞர் மற்றும் பைசல் குட்டியின் தந்தை, புகழ்பெற்ற சட்டப் பேராசிரியர், வழக்கறிஞர், கட்டுரையாளர், பேச்சாளர்.
# அகன்சா குமாரி

**அகன்சா குமாரி** (*Akanksha Kumari*) ஜவஹர் நவோதயா வித்யாலயாவின் மேனாள் மாணவியும், பிர்சா தொழில் நுட்ப நிறுவனத்தில் (சிந்த்ரி) இளநிலைப் பொறியியல் பட்டம் பெற்றவரும் ஆவார். ஹசாரிபாக்கினைச் சேர்ந்த அகன்சா குமாரி, இந்தியாவில் நிலத்தடி சுரங்கத்தில் பணிபுரியும் முதல் இந்தியப் பெண் பொறியாளர் ஆவார். 2021ஆம் ஆண்டில் இவர் வடக்கு கரன்புரா பகுதியில் உள்ள சூரி சுரங்கத்தில் மத்திய நிலக்கரி வயல்களில் பணியமர்த்தப்பட்டார்.
# அசுபாரகேல்சு

**அசுபாரகேல்சு** (தாவர வகைப்பாட்டியல் : *Asparagales*, *asparagoid lilies*) என்பது பூக்கும் தாவர மரபுநெறி குழுமம் (APG) ஏற்றுக் கொண்டுள்ள தாவர வகைப்பாட்டியலின் படி உள்ள வரிசைகளில் ஒன்றாகும். இந்த வரிசை அதன் பெயரை அசுபாரகேசியே என்ற தாவரக் குடும்பத்திலிருந்து பெற்றது. இவ்வரிசை ஒருவித்திலை வகையின் கீழ் வைக்கப்பட்டுள்ளது. இப்பெயர் முதலில், 1977 இல் கூபரால் முன்மொழிப்பட்டது. பின்னர் 1985 இன் இடால்கிரென் அமைப்பிலும், பின்னர் 1998, 2003 மற்றும் 2009 இல் APG இல் எற்கப்பட்டது. டிஎன்ஏ வரிசை பகுப்பாய்வு லிலியால்ஸில் முன்னர் சேர்க்கப்பட்ட பல தாவரக்குழுக்கள், உண்மையில் லிலியாலேஸ், அசுபாரகேல்சு மற்றும் டியோஸ்கோரேல்ஸ் ஆகிய மூன்று வரிசைகளில் மறுபகிர்வு செய்யப்பட வேண்டும் என்று சுட்டிக்காட்டியது. அசுபாரகேல்சு ஆகியவற்றின் குடும்பங்களின் எல்லைகள் சமீபத்திய ஆண்டுகளில் தொடர்ச்சியான மாற்றங்களுக்கு உட்பட்டுள்ளன; எதிர்கால ஆராய்ச்சி மேலும் மாற்றங்கள் மற்றும் இறுதியில் அதிக உறுதித்தன்மைக்கு வழிவகுக்கும். APG சுற்றறிக்கையில், 14 குடும்பங்கள், 1,122 இனங்கள் மற்றும் சுமார் 36,000 இனங்கள் கொண்டதாக, இத்தாவர வகைப்பாட்டியல் வரிசை உள்ளது.
# அசுபாரகேல்சு

## வகைப்பாட்டியல்

ஆஞ்சியோஸ்பெர்ம் ஃபைலோஜெனி குழு அமைப்பிற்குள் 14 குடும்பங்கள், 1,122 இனங்கள் மற்றும் சுமார் 25,000-42,000 இனங்கள் கொண்ட அசுபாரகேல்சு என்பது ஒருவித்திலைகளுக்குள் மிகப்பெரிய வரிசையாகும். இதனால் அனைத்து ஒருவித்திலைகளுக்கும் 50% மற்றும் பூக்கும் தாவரங்களில் 10-15% ஆகும். அசுபாரகேல்சு என்ற பெயருக்கான தாவரவியல் அதிகாரம் யோகன் என்ரிக் ஃபிரெட்ரிக் லிங்க் (1767-1851, Johann Heinrich Friedrich Link) என்பவருக்கு உரியதாகும். அவர் 1829 ஆம் ஆண்டில் *அசுபாரக<nowiki/>சு* உள்ளடக்கிய உயர் வரிசை வரிவிதிப்பிற்காக 'அசுபாரசினே' என்ற வார்த்தையை உருவாக்கினார். இருப்பினும் அடான்சன் மற்றும் சூசுசியோவும் முன்பு அவ்வாறு கூறியிருந்தனர். அசுபாரகேல்சின் முந்தைய சுற்றறிக்கைகள் 'அசுபாரகேல்சு' என்ற வார்த்தையை, முதன்முதலில் பயன்படுத்திய ப்ரோம்ஹெட் (1838) என்பவர் எனத் தெரியவருகிறது.  
அசுபாரகேல்சிற்கான ஒரு மரபினக் கிளை மரம், பொதுவாக குடும்பங்களாகவும், குழுக்களையும் உள்ளடக்கியுள்ளது. ஆனால் அவை இப்போது துணைக் குடும்பத் தரத்திற்குக் குறைக்கப்பட்டுள்ளன. அவைகள் கீழே காட்டப்பட்டுள்ளது.
# அசுபாரகேல்சு

## பயன்கள்

அசுபாரகேல்சு பல முக்கியமான பயிர் தாவரங்களையும், அலங்கார தாவரங்களையும் உள்ளடக்கியது. பயிர்களில் அல்லியம், அசுபாரகசு, வெண்ணிலா ஆகியவை அடங்கும், அதே சமயம் அலங்காரங்களில் கருவிழிகள், பதுமராகம், ஆர்க்கிட்டுகள் ஆகியவை அடங்கும்.
# பாடி மாதா

**பாடி மாதா/சமரியா மாதா** (*Badi Mata*) என்பவர் நோய்களிலிருந்து சுகமாக்கும் ஓர் இந்து தெய்வம்.பாடி மாதா, இது போன்ற ஏழு சகோதரி தெய்வங்களின் குழுவில் ஒன்றாகும். சாமரிய மாதா/பாடி மாதா சமர்களுடன் நட்பு கொண்டவர் ஆவார். இவரது கோபம் மக்களைப் பெரியம்மை நோயால் பாதிக்கச் செய்கிறது என்று இவரை வணங்குபவர்கள் நம்புகிறார்கள்.  
பாடி மாதாவின் சகோதரிகள் சீத்தலா தேவி, புல் மாதா, பன்சாகி மாதா, குசுலியா மாதா, கன்கர் மாதா மற்றும் மல்பால். இவர் சின்னம்மையுடன் தொடர்புடைய சோட்டி மாதா மற்றும் தட்டம்மை நோயுடன் தொடர்புடைய சென்ட்ரி மாதா ஆகியோருடன் தொடர்புடையவர்.
# நஞ்சய்யா ஹொங்கனூரு

**நஞ்சய்யா ஹொங்கனூரு** (*Nanjaiah Honganuru*, ) கர்நாடக மாநிலத்தைச் சேர்ந்த ஒரு இந்திய கன்னட நாட்டுப்புறவியலாளர் ஆவார், இவர் மைசூர் பல்கலைக்கழகத்தில் நாட்டுப்புறவியல் பேராசிரியராக உள்ளார்.  
நாட்டுப்புறவியல் குறித்த இவரது புத்தகங்களில் **சமக்ரா கன்னட கடேகலு** (ஆசிரியராக), **ஜனபத தாச சம்பிரகா** மற்றும் **ஜனபத சிரி** ஆகியவை முக்கியமானதாகும். .2017 ஆம் ஆண்டில், சாம்ராஜ்நகரில் நடைபெற்ற முதல் "ஜனபத மகாசம்மேளனத்தில்" முனைவர். நஞ்சய்யா தான் தலைமை வகித்தது குறிப்பிடத்தக்கது.
# நஞ்சய்யா ஹொங்கனூரு

## புத்தகங்கள்

ஹொங்கனூருவின் புத்தகங்கள் பின்வருமாறு  
- ராசையா அவர ஜீவன மட்டு ராஜநீதி
- பா.ராசையா
- ஜனபத சிரி
- ஸ்தலனமகளு
- பாரதிய ஜனபதம்
- சமக்ரா கன்னட கடேகலு இரண்டு தொகுதிகள்
- ஒசகன்னந்த கவிகளு மட்டு நாடககாராறு
- ஜானபத மட்டு சலசீலேட் (ஆராய்ச்சி நூல்)
- தக்கே பொம்மன்னா
- ஜானபாதம் அத்யாயனம் விபின்னா நெலேகலு
- சாமராஜநகரம் தாலுகானா ஸ்தானமகல அத்யயன
# நஞ்சய்யா ஹொங்கனூரு

## கட்டுரைகள்

அவரது கட்டுரைகள் பின்வருமாறு  
- "ஸ்தலனமகலு", 1997
- "டி. நரசிப்புரா தலோகினா ஸ்தலனமகலு", 1998
- "ஹொங்கனுரினா ஷிஷுபிரசாகலு", 1999
- "குண்ட்லுபேட்டை பரிசரட ஸ்தலனமகலு", 2000
- "ஜனபத தாசா சம்பிரதாய", 2003
- "பாதலாவனேத ஹால்லிகலு", 2005
- "கிராமினா சம்ஸ்கிருதி இந்து மட்டு நாலே", ஜனபாத கர்நாடகா எண்-1, தொகுதி-4, பிரசரங்கா, கன்னட பல்கலைக்கழகம், ஹம்பி, 2005
- "சாரஸ்வதா தபஸ்விஃ ஒண்டு ஸ்துலா பரிசயா", வித்வான்மானி-வித்வான் எம். சிவகுமாரசுவாமி மைசூரின் பாராட்டு தொகுதி, 1999 இல் தோன்றியது.
- "ஜனபத த்ரிஷ்டிஃ மாகி", பஹுஜானா கர்நாடகா வாரா பத்ரிகே சஞ்சிகே-2,2001
- "மைசூர் ஜில்லியா மாதா மன்யாகலு", பிரஜாமாதா மைசூர் ஜில்லிய விஷேஷங்கா
- சம்ஸ்க்ருதிகா அண்ணேயதேயா கன்யா நெலேகல அப்தா ஹுடுகாட்டா
- தக்ஷிண கர்நாடகா அடா ஹெசருகலு
- தக்கேய பொமன்னா : ஜானபதா பிரக்னே
- சாமாஜிகா ந்யதா பரிபாலக்ரகி ராஜஸ்ரீ ஸ்ரீ நல்வாடி கிருஷ்ணராஜா வோடயாறு
- ரத்னாகரவர்ணீய பரதேஷா வைபவ : ஜானப்டியா நெலே
# காங்கிலு (நடனம்)

**காங்கிலு** (*Kangilu*) அல்லது **கங்கீலு** (*Kangeelu *) என்பது இந்தியாவின் கர்நாடக சமூகங்களுக்கு குறிப்பாக உடுப்பி<nowiki/>பகுதி மக்களுக்கு முக்கியத்துவம் வாய்ந்த ஒரு பாரம்பரிய நாட்டுப்புற நடனம் ஆகும். இது மண்டல் சமூகத்தால் நிகழ்த்தப்படும் ஒரு ஆன்மீக நாட்டுப்புற நடன வடிவமாகும். முழு நிலவு நாளில் மட்டுமே நிகழ்த்தப்படும் இது நோய், தீய சக்திகள் மற்றும் பிற எதிர்மறை ஆற்றல்களைத் தவிர்ப்பதற்கும், அமைதி, நல்லிணக்கம் மற்றும் சமூக உணர்வை வளர்ப்பதற்கும் பயன்படுவதாக நம்பப்படுகிறது. கங்கேலு என்பது வெறும் நடனம் மட்டுமல்ல, ஐந்திற்கும் மேற்பட்ட உறுப்பினர்கள் ஒரே மாதிரியான உடைகளையும் ஒப்பனையையும் அணிந்து நடத்தும் ஒரு நடனச் செயலாகும்.
# சிகுவனாபா

**சிகுவனாபா** ( *Siguanaba* ) என்பது நடு அமெரிக்க நாட்டுப்புறக் கதைகளில் தோன்றும் ஒரு இயற்கைக்கு அப்பாற்பட்ட பாத்திரமாகும். இருப்பினும் இது மெக்சிகோவிலும் கதை வடிவில் கூறப்படுகிறது. தனது வடிவத்தை மாற்றிக்கொள்ளும் ஆவியான இது பொதுவாக பின்னால் இருந்து பார்க்கும்போது ஒரு கவர்ச்சியான, நீண்ட முடி கொண்ட பெண்ணின் வடிவத்தை எடுக்கும். இவள் தன் முகத்தை குதிரையின் முகமாகவோ அல்லது மண்டையோடாகவோ மாற்றிக்கொண்டு ஆண்களை ஆபத்தில் ஆழ்த்துவாள்.  
சிகுவனாபா பற்றிய கதைகள் காலனித்துவ காலத்தில் எசுப்பானியாவில் இருந்து இலத்தீன் அமெரிக்காவிற்கு கொண்டு வரப்பட்டிருக்கலாம். இது பழங்குடியினர் மற்றும் *மெஸ்டிசோ* மக்கள் மீது கட்டுப்பாட்டைப் பயன்படுத்துவதற்கான வழிமுறையாக காலனித்துவவாதிகளால் பயன்படுத்தப்பட்டது.
# சிகுவனாபா

## தோற்றம்

சிகுவனாபா நிர்வாணமாகவோ அல்லது மெலிந்த வெள்ளை அல்லது கருப்பு ஆடைகளை அணிந்த ஒரு அழகான பெண்ணாக தோன்றுவாள். அவள் வழக்கமாக ஒரு பொது நீர் ஏரி, ஆறு அல்லது பிற நீர் ஆதாரங்களில் குளிப்பது போல் தோன்றுவாள். மேலும் சில சமயங்களில் துணி துவைப்பதையும் காணலாம். இருண்ட, நிலவு இல்லாத இரவுகளில் தனிமையில் இருக்கும் ஆண்களை முதலில் தன் முகத்தைப் பார்க்க விடாமல் கவர்ந்து இழுக்க அவள் விரும்புவாள். ஆழமான பள்ளத்தாக்குகள் மற்றும் இருண்ட காடுகளில் அவர்களை அழைத்துச் செல்ல அத்தகைய ஆண்களை அவள் தூண்டுவாள். அவளால் பாதிக்கப்பட்ட ஒருவன் (பொதுவாக ஒரு விசுவாசமற்ற மனிதன்) பயத்தால் இறக்கவில்லை என்றால், அவன் அவளது பார்வையால் பைத்தியம் பிடிக்கிறான். சிகுவனாபா ஒரு ஆணின் காதலியின் தோற்றத்தைப் போல தோன்றி அவனை வழிதவறச் செய்யலாம்.
# சிகுவனாபா

## பாதுகாப்பு

பாரம்பரிய முறைகள் சிகுவனாபாவை விரட்டுவதாக கூறப்படுகிறது. குவாத்தமாலாவிற்கும் எல் சால்வடோருக்கும் இடையிலான எல்லைப் பகுதிகளில், சிகுவனாபாவைப் பார்ப்பவர்கள் சிலுவையின் அடையாளத்தை அவள் மீது வைப்பார்கள் அல்லது தங்கள் கத்தியைக் கடிப்பார்கள். அதே நேரத்தில் தீய ஆவி தன்னை பிடிப்பதிலிருந்தும் பயம் இரண்டையும் விரட்டுகிறார்கள்.  
குவாத்தமாலாவில் சிகுவனாபா *லா சிகுவனாபா* என்று அழைக்கப்படுகிறாள். அவள் ஒண்டுராசில் *சிகுவா* என்றும், எல் சால்வடாரில் *சிகுவனாபா* என்றும், கோஸ்ட்டா ரிக்காவில் *செகுவா* என்றும் அழைக்கப்படுகிறாள். பெயர் இடத்துக்கு இடம் மாறினாலும், சிகுவனாபாவின் தோற்றமும் செயல்களும் மாறாமல் இருக்கின்றன.
# 1-குளோரோநாப்தலீன்

**1-குளோரோநாப்தலீன்** (*1-Chloronaphthalene*) என்பது C<sub>10</sub>H<sub>7</sub>Cl என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இது நிறமற்றதாகவும் எண்ணெய் நிலையிலான நீர்மமாகவும் காணப்படுகிறது. படிகங்களின் ஒளிவிலகல் எண்ணை அமிழ்வு முறை மூலம் தீர்மானிக்க பயன்படுகிறது. 1-குளோரோ நாப்தலீன் சேர்மம் 2-குளோரோ நாப்தலீனுக்கு ஒரு மாற்றியம் ஆகும்.
# 1-குளோரோநாப்தலீன்

## தயாரிப்பு

1-குளோரோநாப்தலீன் நேரடியாக நாப்தலீனின் குளோரினேற்ற வினை மூலம் பெறப்படுகிறது. இரண்டு ஒற்றை குளோரினேற்ற மாற்றியங்களான 1-குளோரோ நாப்தலீன் மற்றும் 2-குளோரோ நாப்தலீன் ஆகியவற்றுடன் கூடுதலாக இருகுளோரோ நாப்தலீன் மற்றும் முக்குளோரோ நாப்தலீன் போன்ற வழிப்பெறுதிகளும் உருவாகின்றன.
# 1-குளோரோநாப்தலீன்

## பயன்பாடுகள்

இந்த நச்சு, முனைவற்ற கரிமக்குளோரின் சேர்மம் சில நேரங்களில் சக்திவாய்ந்த உயிர்க்கொல்லியாகப் பயன்படுத்தப்படுகிறது. மேலும் இது கபசிலியம் என்றும் அழைக்கப்படுகிறது. கப்பல் கொள்கலன்களின் மரத் தளங்களில் பூச்சிக்கொல்லி மற்றும் பூஞ்சைக் கொல்லியாக செயல்படுகிறது, ர்டேன் ஒரு லேசான, எரிச்சலூட்டும் வாசனையைக் கொண்டுள்ளது. 1948 முதல் 1988 வரையிலான காலத்தில் அமெரிக்காவில் பயன்படுத்தப்பட்ட குளோர்டேன் என்ற பூச்சிக்கொல்லியின் பங்கை இது செய்கிறது.  
1-குளோரோ நாப்தலீன் 1970 ஆம் ஆண்டுகளில் எண்ணெய்கள், கொழுப்புகள் ஆகியவற்றிற்கான பொதுவான கரைப்பானாகவும் பயன்படுத்தப்பட்டது. படிகங்களின் ஒளிவிலகல் குறியீட்டெண்ணைக் கண்டறியவும் இது பயன்படுகிறது.
# திக்பலாங்

**திக்பலாங்** (*Tikbalang*) ( திக்பாலங், திக்பாலன், அல்லது வேர்ஹார்ஸ் ) என்பது பிலிப்பீன்சின் மலைகளிலும் மழைக்காடுகளிலும் பதுங்கியிருப்பதாகக் கூறப்படும் பிலிப்பைன் நாட்டுப்புறக் கதைகளில் தோன்றும் ஒரு உயிரினமாகும். இது ஒரு உயரமான, எலும்புகள் கொண்ட மனித உருவம் கொண்ட (அரை மனிதம் அரை குதிரை) ஒரு குதிரையின் தலை மற்றும் குளம்புகள் மற்றும் அளவில் மாறுபாடு கொண்ட நீண்ட மூட்டுகளுடன், அது அமரும்போது அதன் முழங்கால்கள் அதன் தலைக்கு மேலே அடையும் அளவிற்கு உள்ள ஒரு உயிரினமாகும். சில பதிப்புகளில், இது நரகத்திலிருந்து பூமிக்கு அனுப்பப்பட்ட கலைந்த கருவின் மாற்றமாகக் கூறப்படுகிறது.
# திக்பலாங்

## தோற்றம்

குதிரைகள் பிலிப்பைன்சைப் பூர்வீகமாகக் கொண்டவை அல்ல, மேலும் எசுபானியர்களின் வருகைக்குப் பிறகு மட்டுமே தீவுக்கூட்டத்திற்கு இவை அறிமுகப்படுத்தப்பட்டன. திக்பலாங் தொன்மம் ஏற்கனவே காலனித்துவ காலத்திற்கு முந்தைய காலத்தில் இருந்திருக்கலாம் என்று நம்பப்படுகிறது. காலனித்துவ காலத்தில், நாட்டில் குதிரைகள் மிகவும் பரவலாக இருந்தபோது அதன் குதிரை போன்ற தோற்றம் பற்றிய கதை பின்னர் அதிகமாக வளர்ந்தது.  
திக்பலாங்கைக் குறிப்பிடும் ஆரம்பக்கால எழுதப்பட்ட கணக்குகள் குதிரை அல்லது விலங்குகளின் உருவ அமைப்பைக் குறிப்பிடவில்லை. அந்த எழுதப்பட்ட கணக்குகளில் எசுப்பானியத் துறவி ஜுவான் டி பிளாசென்சியாவின் *கஸ்டம்ஸ் ஆஃப் த தகலாக்ஸ்* (1589) என்ற நூலும் அடங்கும். இதில் திக்பலாங்கானது 'மல்டோ' மற்றும் 'பிபிட்' ஆகிய சொற்களுடன் தொடர்புடைய காடுகளின் பேய்கள் மற்றும் ஆவிகள் என விவரிக்கப்பட்டது. (சில உள்ளீடுகள் ஆரம்பக்கால எசுப்பானிய அகராதிகளில் அவற்றை 'பேன்டஸ்மா டி மான்டெஸ்' அதாவது 'மலைகள்/காடுகளின் மாயங்கள்' என்று விவரித்தன. அவற்றை இயற்கை ஆவிகள் என்று வலுவாகக் கூறின.
கடவுளான விஷ்ணுவின் குதிரைத் தலை கொண்ட அவதாரமான ஹயக்ரீவர் ]]
மற்றொரு முன்மொழியப்பட்ட கோட்பாடு குறைவாக இருந்தாலும், திக்பலாங்கின் குதிரை போன்ற தோற்றம், இந்துக் கடவுளான ஹயக்ரீவரின் உருவத்தால் தாக்கம் கொண்டிருக்கலாம். ஏனெனில் பிலிப்பைன்சின் முந்தைய காலனித்துவக் காலத்தில் இந்து மதம் பின்பற்றப்பட்ட மதங்களில் ஒன்றாகும்.
# திக்பலாங்

## மூடநம்பிக்கைகள்

திக்பலாங்குகள் பயணிகளைப் பயமுறுத்துகிறது. அவர்களை வழிதவறச் செய்கிறது மற்றும் அவர்கள் எவ்வளவு தூரம் சென்றாலும் அல்லது திரும்பினாலும் தன்னிச்சையான பாதையில் திரும்பச் செய்வது போன்ற தந்திரங்களைச் செய்கிறது. ஒருவரின் சட்டையைத் தலைகீழாக அணிவதன் மூலம் குதிரையின் பயமுறுத்தலிருந்து தப்பிக்கலாம் என நம்பினர். மேலும், திக்பலாங்கை புண்படுத்தவோ அல்லது தொந்தரவு செய்யவோ கூடாது என்பதற்காகக் காடுகளில் இருக்கும்போது அதிகச் சத்தம் எழுப்பாமல் கடந்து செல்லச் சத்தமாக அனுமதி கேட்பதும் உண்டு. "திக்பலாங்" என்பது ஒரு பேய், இது பல்வேறு வடிவங்களை எடுத்துக்கொள்கிறது, மேலும் சில சமயங்களில் ஒரு குறிப்பிட்ட தனக்கு விருப்பமான நபரையும் இதேபோன்ற வடிவத்தைத் தருகிறது. பிலிப்பீன்சின் ரிசால் மாகாணத்தின் தகலாகு மக்களிடையே பிரபலமான ஒரு மூடநம்பிக்கை என்னவென்றால், திக்பலாங்குகள் அடிப்படை இராச்சியங்களின் பாதுகாவலர்களாக நம்புகின்றனர். அவர்கள் வழக்கமாகப் பெரிய மரங்களின் அடிவாரத்தில் நின்று தங்கள் ராச்சியத்தின் எல்லையில் வீரியம் மிக்க எவரையும் எதிர்ப்பார்கள்.  
சில பதிப்புகளில், திக்பலாங் தன்னை மனித வடிவமாக மாற்றிக்கொள்வதாகவும் அல்லது மனிதர்களின் கண்ணுக்குத் தெரியாததாக மாறுவதாகவும் கூறப்படுகிறது. பெரும்பாலும் அவர்கள் பயணிகளை வழிதவறச் செய்ய விரும்புகிறார்கள்.
# திக்பலாங்

## திக்பலாங்கை அடக்குதல்

ஒரு கணக்கின்படி, ஒரு திக்பலாங்கானது கூர்மையான முதுகெலும்புகளைக் கொண்ட ஒரு உடலைக் கொண்டுள்ளது. அவற்றில் மூன்று தடிமனானவை குறிப்பாக முக்கியத்துவம் வாய்ந்தவை. இந்த முதுகுத்தண்டுகளில் ஒன்றைப் பெறும் ஒருவர், திக்பலாங்கைத் தனது வேலைக்காரனாக வைத்துக் கொள்ளலாம். மேலும், அவற்றை ஒரு தாயத்து போலப் பயன்படுத்தலாம்.
-
# பாரோய்

**பாரோய்** (மலாய்; ஆங்கிலம்: *Paroi*; சீனம்: 帕罗伊) என்பது மலேசியா, நெகிரி செம்பிலான், சிரம்பான் மாவட்டத்தில்; சிரம்பான் மாநகரின் கிழக்கு புறநகர்ப் பகுதியில் உள்ள ஒரு நகரம். இங்கு பல கம்போங் குடியிருப்புகளும்; பல வீடு மனைத் திட்டங்களும் உள்ளன.  
அத்துடன் இங்கு ஏராளமான விளையாட்டு வளாகங்களும் உள்ளன. குறிப்பாக துவாங்கு அப்துல் ரகுமான் அரங்கம் என்று அழைக்கப்படும் நெகிரி செம்பிலான் மாநிலத்தின் பிரபலமான விளையாட்டு அரங்கத்தை எடுத்துக்காட்டாகச் சொல்லலாம். 2023-ஆம் ஆண்டில் மலேசிய ரிங்கிட் 1.2 மில்லியன் செலவில் புதுப்பிக்கப்பட்டது.
# பாரோய்

## பொது

மற்றொரு விளையாட்டு மையம் பாரோய் விளையாட்டு இளைஞர் மையம் ஆகும். இதன் வெட்டவெளி திடல் மலேசியாவில் முதன்முதலில் செயற்கை புல்வெளியைக் கொண்ட திடலாக அறியப்படுகிறது.  
மேலும் கூடுதலாக, இரண்டு விளையாட்டு வளாகங்கள் உள்ளன. அவை மாநில விளையாட்டு வளாகம் மற்றும் மாநில நீர் விளையாட்டு மையம். இவை இரண்டும் துவாங்கு அப்துல் ரகுமான் அரங்கத்திற்கு அடுத்ததாக அமைந்துள்ளன.
# பாரோய்

## போக்குவரத்து

பாரோய் நகரம், மலேசிய கூட்டரசு நெடுஞ்சாலை மூலமாகச் சேவை செய்யப்படுகிறது. மலேசிய கூட்டரசு நெடுஞ்சாலை பாரோய் புறநகர்ப் பகுதியை செனவாங் நகருடன் இணைக்கிறது. பாரோய் நகரத்திற்குள் டோக் டகாங் சாலை **(JKR(N)|101)** உள்ளது. இந்தச் சாலை பாரோயில் உள்ள தாமான் பாரோய் ஜெயா மற்றும் தாமான் பஞ்சோர் ஜெயா போன்ற சில வீட்டு மனைகளுக்குச் சேவை செய்கிறது.  
தோக் டகாங் சாலை (*Jalan Tok Dagang*), பாரோய் நகரத்தை மலேசிய கூட்டரசு நெடுஞ்சாலை ; மற்றும் காஜாங்-சிரம்பான் நெடுஞ்சாலை -&nbsp;**EXIT 2106** (அம்பாங்கான்) வழியாக இணைக்கிறது.
# பழிவாங்கும் பேய்

**பழிவாங்கும் பேய்** ( *Vengeful ghost* ) அல்லது **பழிவாங்கும் ஆவி** ( *vengeful spirit* ) என்பது தொன்மங்கள் மற்றும் நாட்டுப்புறக் கதைகளில் தோன்றும் ஒரு கொடூரமான, இயற்கைக்கு மாறான அல்லது நியாயமற்ற மரணத்திற்குப் பழிவாங்குவதற்காக வாழ்க்கைக்கு பிறகு திரும்பும் ஒரு இறந்த நபரின் ஆவி என்று கூறப்படுகிறது. இறுதிச் சடங்கு மற்றும் அடக்கம் அல்லது தகனச் சடங்குகள் முக்கியமான சில கலாச்சாரங்களில், இத்தகைய பழிவாங்கும் ஆவிகள் சரியான இறுதிச் சடங்கு செய்யப்படாத நபர்களின் மகிழ்ச்சியற்ற பேய்களாகவும் கருதப்படலாம்.
# பழிவாங்கும் பேய்

## கலாச்சார பின்னணி

ஒரு பழிவாங்கும் பேய் ஒரு உயிருள்ள நபராக இருக்கும்போது தான் சந்தித்த தீங்குகளுக்கு பழிவாங்கும் என்பது பண்டைய காலத்திருந்தே கூறப்படுகிறது. மேலும், இது பல கலாச்சாரங்களின் ஒரு பகுதியாகவும் காணப்படுகிறது. இத்தகைய புனைவுகள் மற்றும் நம்பிக்கைகளின்படி, அவர்கள் அமைதியற்ற ஆவிகளாக வாழும் உலகில் சுற்றித் திரிகிறார்கள். தங்கள் குறைகளை நிவர்த்தி செய்ய முயல்கிறார்கள். மேலும் அவர்கள் தங்களை கொலைசெய்தவர்களையோ அல்லது தங்களை துன்புறுத்தியவர்களையோ தண்டிப்பதில் வெற்றி பெறும் வரை திருப்தி அடைய மாட்டார்கள்.  
சில கலாச்சாரங்களில் பழிவாங்கும் பேய்கள் பெரும்பாலும் பெண்களாகவே இருக்கின்றன. அவர்கள் யுஇர்வாந்தபோது அநியாயமாக நடத்தப்பட்டதாகக் கூறப்படுகிறது. அத்தகைய பெண்கள் அல்லது சிறுமிகள் விரக்தியில் இறந்திருக்கலாம் அல்லது அவர்கள் அனுபவித்த துன்பங்கள் அவர்கள் அனுபவித்த வரம்பு மீறல் அல்லது சித்திரவதை காரணமாக சிறுவயதிலேயே மரணத்தில் முடிந்திருக்கலாம்.  
பேயோட்டுதல் மற்றும் சமாதானப்படுத்துதல் ஆகியவை பழிவாங்கும் பேய் தொடர்பாக பல்வேறு கலாச்சாரங்களால் பின்பற்றப்படும் மத மற்றும் சமூக பழக்கவழக்கங்களில் ஒன்றாகும். பராகுவேயில் உள்ள வடக்கு ஆச்சே மக்கள் குழு வயதானவர்களை அடக்கம் செய்வதற்குப் பதிலாக ஆபத்தான பழிவாங்கும் ஆவிகளை அடைக்க நினைத்தார்கள். ஒரு நபர் கொல்லப்பட்டு, உடல் சடங்கு சம்பிரதாயமின்றி அப்புறப்படுத்தப்பட்ட சந்தர்ப்பங்களில், ஆவியை சாந்தப்படுத்துவதற்காக, சடலம் தோண்டி எடுக்கப்பட்டு, முறையான இறுதி சடங்குகள் செய்து மீண்டும் புதைக்கப்படுகிறது. சில சடங்குகளில் சடலத்தின் மீது உப்பு தூவுவதோ, சடலத்தின் எச்சங்களை (எலும்புகளை) எரிக்கவோ செய்வர்.
# பழிவாங்கும் பேய்

## சில எடுத்துக்காட்டுகள்

### ஆப்பிரிக்கா

- *மேடம் கோய் கோய்,* ஆப்பிரிக்க நகர்ப்புறக் கதைகளில் கூறப்படும் ஒரு பெண் பள்ளி ஆசிரியை சில மாணவர்களால் கொல்லப்பட்டதால் தனது மரணத்திற்கு காரணமான பள்ளிகளை வேட்டையாடுவார்.
# பழிவாங்கும் பேய்

## சில எடுத்துக்காட்டுகள்

### பண்டைய உரோம்

- உரோமானிய புராணங்களில் கூறப்படும் *லெமுர்ஸ்* என்பது சரியான அடக்கம், இறுதி சடங்குகள் அல்லது உயிருள்ளவர்களால் முறையான வழிபாட்டு முறைகள் கடைபிடிக்காததால் அலைந்து திரியும் மற்றும் பழிவாங்கும் ஆவிகள் ஆகும்.
# பழிவாங்கும் பேய்

## சில எடுத்துக்காட்டுகள்

### பண்டைய கிரேக்கம்

- *கெரெஸ்* என்பது, கிரேக்க புராணங்களில் வன்முறை அல்லது கொடூரமான மரணத்தின் ஆவிகள்.
- *விரேகொலாகாசு* என்பது ஒரு பிணன் போன்ற ஒரு உயிரினம்
# பழிவாங்கும் பேய்

## சில எடுத்துக்காட்டுகள்

### ஐக்கிய இராச்சியம்

- *தி க்ரீன் லேடி*, என்பது ஒரு அமைதியற்ற பெண் ஆவியாகும். இசுக்கொட்லாந்தின் கிராத்தெசு கோட்டை, நாக் கோட்டை, அசின்துலி கோட்டை போன்ற சில இடங்களில் இந்த ஆவி வேட்டையாடுவதாகக் கூறப்படுகிறது. சில கதைகளில் இவள் பச்சை நிற உடையில் கொலை செய்யப்படுகிறாள். பின்னர் ஒரு வேலைக்காரனால் புகைபோக்கியில் சடங்குகள் ஏதும் செய்யாமல் அடைக்கப்படுகிறாள். அவள் சோகத்துடன் கோட்டையில் நடக்கும்போது அவளுடைய காலடிச் சத்தம் இன்றும் கேட்கிறது என்று கூறப்படுகிறது.
# பழிவாங்கும் பேய்

## சில எடுத்துக்காட்டுகள்

### இந்தியா

- சூனியக்காரி என்பது வட இந்தியா மற்றும் பாக்கித்தானில் நன்கு அறியப்பட்ட இந்திய நாட்டுப்புறக் கதைகளில் தோன்றும் ஒரு பெண் பேய். பிரசவத்தில், கர்ப்ப காலத்தில் அல்லது மாதவிடாய் காலத்தில், சடங்குகள் சரியான முறையில் செய்யாமல் அடக்கம் செய்யப்பட்ட இறந்த ஒரு பெண்ணிடம் இந்த ஆவி தோன்றியதாகக் கூறப்படுகிறது.
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்

**தமிழ் விக்கிப்பீடியா - சி.ஐ.எஸ் இணைவாக்கம்** வாயிலாக நடைபெறும் செயல்பாடுகளை ஆவணப்படுத்தும் முதன்மைப் பக்கம் இதுவாகும்.
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்

## கடைப்பிடிக்க வேண்டிய நெறிமுறைகள்

1. தமிழ் விக்கிப்பீடியாவின் குமுகாய உறுப்பினர்கள் எடுக்கும் முன்னெடுப்பாக இருந்தாலும், சி.ஐ.எஸ் முன்வைக்கும் பரிந்துரையாக இருந்தாலும், உடனடியாக ஒரு அறிவிப்பினை ஆலமரத்தடியில் வெளியிட வேண்டும்.
1. அடுத்தடுத்த நிலவர இற்றைகளை ஆலமரத்தடியில் தொடர்ந்து தர வேண்டும்.
1. இது தொடர்பாக இணையவழிக் கலந்துரையாடல் ஏதேனும் திட்டமிடப்பட்டால், ஆரம்பநிலையாக இருந்தாலும், அதற்கான விவரங்களை ஆலமரத்தடியில் இடவேண்டும்.
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்

## ஆண்டுகள் வாரியாக விவரங்கள்

1. விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/2023
1. விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/2024
1. விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/2025
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்

## சி.ஐ.எஸ் நடத்திய நிகழ்வுகளில் தமிழ் விக்கிப்பீடியர்கள் கலந்துகொண்டது தொடர்பான விவரங்கள்

1. விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/பயிற்சியாளர்களுக்கானப் பயிற்சி
1. விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/தொழினுட்பப் பயிற்சி
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/2024

## கூட்டு உழைப்பில் நடைபெற்ற செயல்பாடுகள்

1. கணித் தமிழ் மாநாட்டு நிகழ்வில் பரப்புரை செய்வது - .
1. பயிலரங்கு 2024 (திருநெல்வேலியில் முதல்முறையாக விக்கிப்பீடியா பயிலரங்கு நடத்துதல்) - .
1. விக்கிப்பீடியா:சிறப்புத் தொடர்-தொகுப்பு 2024 நடத்துதல் - .
1. விக்கிப்பீடியா:தொடர்-தொகுப்பு 2024 நடத்துதல் - .
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/2024

## முன்னெடுப்புகள்

- இந்திய அளவில் விக்கிப்பீடியா தளங்களில் முன்னேற்றப் பணிகளை செயல்படுத்துதல்
::* தமிழ் விக்கிப்பீடியா குமுகாயத்தின் பரிந்துரை
- தமிழ் விக்கிப்பீடியா - CIS-A2K - விக்கிமீடியா அறக்கட்டளை - கூகுள் நிறுவனம் இவற்றிற்கிடையேயான இணைவாக்கம் குறித்த பரிந்துரை
::* தொடர்பான கூட்டம் 1
# பெங்காலான் கெம்பாஸ்

**பெங்காலான் கெம்பாஸ்** நெகிரி செம்பிலான் மலாய் மொழி: *Pongkalan Kompeh*; (மலாய்; ஆங்கிலம்: *Pengkalan Kempas*; சீனம்: 彭卡兰甘巴斯; ஜாவி: ڤڠكالن كمڤاس) என்பது மலேசியா, நெகிரி செம்பிலான், போர்டிக்சன் மாவட்டத்தில் உள்ள ஒரு சிறுநகரம். போர்டிக்சன் நகரத்திலிருந்து 34&nbsp;கி.மீ. தொலைவில் இருக்கும் இந்த நகரத்தில், மலேசியாவின் புகழ்பெற்ற கலங்கரை விளக்கமான ரச்சாடோ முனை கலங்கரை விளக்கம் அமைந்துள்ளது.  
பெங்காலான் கெம்பாஸ் வரலாற்று வளாகம் (*Pengkalan Kempas Historical Complex*) அல்லது கெம்பாஸ் கோட்டை இங்குதான் உள்ளது. இந்தக் கோட்டை **கெராமட் ஊஜுங் பாசிர்** என்றும் அழைக்கப்படுகிறது.
# பெங்காலான் கெம்பாஸ்

## வரலாறு

இந்த இடம் மர்மமான சில கல்லறைகளைக் கொண்ட இடம் என அறியப்படுகிறது. அந்தக் கல்லறைகளில் வாள் மற்றும் கரண்டி வடிவங்களில் பெருங்கற்கால கற்கள் பயன்படுத்தப்பட்டு உள்ளன. இந்தக் கல்லறைகள் கி.பி 2-ஆம் மற்றும் 3-ஆம் நூற்றாண்டுகளில் கட்டப்பட்டதாக இருக்கலாம் என வரலாற்று ஆசிரியர்கள் கருதுகின்றனர்.  
இந்த பெருங்கற்கால கற்கள் அரபு மொழி மற்றும் சுமத்திரா எழுத்துக்களைச் சார்ந்த செதுக்கல்களைக் கொண்டுள்ளன.
# பெங்காலான் கெம்பாஸ்

## வரலாறு

### ஆதித்திய வர்மாவின் கல்வெட்டு

- கல் 1: அரபு எழுத்துக்களுடன் இந்து சமயம் சார்ந்த கல்வெட்டு.
- கல் 2: கி.பி 137-ஆம் ஆண்டு சுமத்திரா ஆதித்திய வர்மாவின் கல்வெட்டு.  
பெங்காலான் கெம்பாஸ் கல்வெட்டுகள், பொதுவாக சுமத்திராவின் புவேட் புலோபியூட் (Puet-plohpeut) வளாகத்தில்; பண்டைய அரபு மொழி, சமசுகிருத மொழியில் எழுதப்பட்ட எழுத்துக்களை சார்ந்து இருக்கின்றன.  
1457-1477-ஆம் ஆண்டுகளில் மலாக்கா சுல்தானகத்தின் சுல்தான் மன்சூர் ஷா ஆட்சியின் போது அவரை எதிர்த்த சேக் அகமது மஜ்னுன் என்ற மதத் தலைவரின் கல்லறையும் இங்கே உள்ளது. சேக் அகமதுவின் கல்லறை ”கெரமாட் சுங்கை ஊடாங்” என்று அழைக்கப்படுகிறது.
# பெங்காலான் கெம்பாஸ்

## வரலாறு

### ரச்சாடோ முனை கலங்கரை விளக்கம்

1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்தெடுக்கப்பட்டது. அதற்கு கேப் ரச்சாடோ *(Cape Rachado)* என்று பெயரிடப்பட்டது.  
பின்னர், 1528 - 1529ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.  
- **1529 - 1641**-ஆம் ஆண்டுகளில், போர்த்துகீசியர்கள்
- **1641 - 1824**-ஆம் ஆண்டுகளில் டச்சுக்காரர்கள்
- **1824 - 1957**-ஆம் ஆண்டுகளில் பிரித்தானியர்கள்  
இந்த இடம் தற்போது மலேசிய தேசிய பாரம்பரிய சட்டம் 2005-இன் கீழ் *தேசிய பாரம்பரிய வளாகம்* என மலேசிய சுற்றுலா, கலை மற்றும் பண்பாட்டு அமைச்சினால் பதிவு செய்யப்பட்டுள்ளது.
# பிரம்ராசோக்

**பிரம்ராசோக்** (*Bramrachokh*) அல்லது **பிராம் பிராம் சௌக்** என்பது காஷ்மீரி நாட்டுப்புற கதைகளின்படி, பாழடைந்த காட்டுப்பகுதிகளிலும், மலை உச்சியிலும் வசிக்கும் ஓநாய் போன்ற புராண உயிரினமாகும். கடும் குளிரில் இவ்வுயிரினம் தனது தலையில் தீ எரியும் பானையை வைத்து, மலையேறும் மக்களை வழித்தவறப்பண்ணும் என நம்பப்படுகிறது.  
பெரிய, வயதான உருவத்திலும், உடல் முழுவதும் முடி நிறைந்த தோற்றத்திலும் இவ்வுயிரினம் இருப்பதாகவும், அதன் தலையில் தீயிருக்கும் பானையைச் சுமந்து வருவதாகவும், அதன் நெற்றியில் வலுவான, பிரகாசமான கண் உள்ளதாகவும் அசுரன் என அங்குள்ள மக்களால் நம்பப்படும் இது, இரவுநேரங்களில் பள்ளத்தாக்குகளில் உள்ள வீடுகளை தீ வைத்து கொளுத்தும் எனவும், மலையேறும் பயணிகளை, தீப்பானையை காட்டி ஏமாற்றி, வழியை மாற்றி இரவும் பகலும் பயணம் செய்ய வைத்து ஒருபோதும் அவர்கள் இலக்கை அடைய விடாதபடி தொந்தரவு செய்யும் எனவும் கதைகள் கூறப்படுகின்றன.  
மலையின் கீழிருக்கும் குழந்தைகள் அடிக்கடி தங்கள் வீட்டின் ச னல்களுக்கு அருகில் உட்கார்ந்து, ஒளி எரியும் மற்றும் அணையும் தொலைதூர மலை முகடுகளைப் பார்த்து, தங்கள் நண்பர்களிடம் "ராச்சோக்" தெரிவதாக விளையாடுவது அங்குள்ள வழக்கமாகும்.  
ரண்டாஸ் சூனியக்காரி, அகர் பச்சின் எனப்படும் தொன்மப் பறவை இவைகளோடு, பிராம் பிராம் சவுக்கும் காஷ்மீரி பள்ளத்தாக்கு மக்களிடையே நம்பப்படும் புராண கதாபாத்திரமாகும்.